ПРОТОКОЛ № 12

от заседанието на Комисия по правни въпроси 
на Висшия съдебен съвет, проведено на 21 март 2016 г.

Днес, 21 март 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Министерство на вътрешните работи относно проект на Закон за изменение и допълнение на Закона за електронните съобщения, за становище.

- Писмо от Министерство на правосъдието относно Проект на план за действие за 2016 г. за изпълнение на препоръките от Доклада на Европейската комисия от м. януари 2016 г. в рамките на Механизма за сътрудничество и оценка.

Д Н Е В Е Н   Р Е Д:

1. ОТНОСНО: Проект на Правилник за финансиране и отчитане на дейността на учебните и почивните бази на органите на съдебната власт, предоставен от Комисия „Бюджет и финанси“. /отложена точка от заседание проведено на 14.03.2016 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. ОДОБРЯВА проекта на Правилник за финансиране и отчитане на дейността на учебните и почивните бази на органите на съдебната власт.
1.2. Решението по т. 1 да се изпрати на Комисия „Бюджет и финанси“.

2. ОТНОСНО: Становище от Софийски районен съд относно Законопроект за изменение и допълнение на Административнопроцесуалния кодекс, сигнатура № 554-01-167/20.10.2015 г. /отложена точка от заседание проведено на 14.03.2016 г./

КОМИСИЯТА ПО ПРАВНИ ВЪПРОСИ
Р Е Ш И:

2.1. Предоставя становището от Софийски районен съд на Светла Петкова и Юлия Ковачева – членове на ВСС и на Комисията по правни въпроси, с оглед подготовката на становище от Висшия съдебен съвет по законопроекта на Административнопроцесуалния кодекс.

3. ОТНОСНО: Молба от Виолета Тенева – вещо лице с искане за съдействие за заплащане на полагаеми възнаграждения за изготвени, защитени и приети от съда СТЕ и ССЕ в съответствие с издадените разходни касови ордери.

КОМИСИЯТА ПО ПРАВНИ ВЪПРОСИ
Р Е Ш И:

3.1. Отлага разглеждането на т. 3 за следващо заседание.

4. ОТНОСНО: Проект на Закона за държавните помощи, предоставен от председателя на Комисията по бюджет и финанси към 43-то Народно събрание, за становище.

КОМИСИЯТА ПО ПРАВНИ ВЪПРОСИ
Р Е Ш И:

4.1. Отлага разглеждането на т. 4 за следващото заседание.
4.2. Да се изпрати писмо до председателя на Върховния административен съд за определяне на представител на съда, който гледа дела, относими към тази материя, за участие в заседание на Комисията – 28.03.2016 г., 15:00ч. в сградата на Висшия съдебен съвет.
4.3. Предлага на Висшия съдебен съвет да разгледа предложения законопроект на свое заседание, насрочено за 31.03.2016 г.

5. ОТНОСНО: Становище от Дария Проданова – зам. председател и ръководител на Търговска колегия на ВКС във връзка с решение на Комисията по правни въпроси по протокол № 8 от 22.02.2016г. т.11.

КОМИСИЯТА ПО ПРАВНИ ВЪПРОСИ
Р Е Ш И:

5.1. Изказва благодарност на Дария Проданова – зам. председател и ръководител на Търговска колегия на ВКС за изразеното становище във връзка с образуването на производства по делата за банковата несъстоятелност.
5.2. Отправя молба към ръководителя на Търговска колегия становището на общото събрание на Търговската колегия да се предостави на Комисията по правни въпроси, след изготвянето му.
5.3. В случай на констатирана непълнота на текста на чл. 76, ал. 1 от ПАС, съдиите от Търговската колегия биха могли да направят предложение за изменението и допълнението на тази разпоредба, което да уточнява случаите, в които не следва да се образуват частни търговски дела.

6. ОТНОСНО: Искане от председателя на Движение „Защита на гражданите и държавата“ за възстановяване на длъжност „съдия“ Галина Чанкова.

КОМИСИЯТА ПО ПРАВНИ ВЪПРОСИ
Р Е Ш И:

6.1. Изпраща решението на Комисията по правни въпроси по протокол № 18 от 01.06.2016 г., т.4 на председателя на Движение „Защита на гражданите и държавата“, за сведение.

7. ОТНОСНО: Запитване от Кристиян Петров относно зачитане на период от време трудов стаж за юридически стаж.

КОМИСИЯТА ПО ПРАВНИ ВЪПРОСИ
Р Е Ш И:

7.1. Заеманите длъжности „разузнавач“ или „полицейски инспектор“ за периода 2000 – 2003 г. не попадат в хипотезата на чл. 164, ал. 8 от Закона за съдебната власт, поради което стажът, придобит на тези длъжности не следва да се зачита за юридически.

8. ОТНОСНО: Писмо от Министерство на правосъдието относно Експертна мисия на Европейската комисия в България по Механизма за сътрудничество и оценка в периода 20 – 22 април 2016 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. Подкрепя предложението на Комисия „Международна дейност“ по протокол № 12 от 16.03.2016 г., т. 14.
8.2. Изпраща решението по т. 8 на Комисия „Международна дейност“.

ДОПЪЛНИТЕЛНИ ТОЧКИ:

9. ОТНОСНО: Писмо от Министерство на вътрешните работи относно проект на Закон за изменение и допълнение на Закона за електронните съобщения, за становище.

КОМИСИЯТА ПО ПРАВНИ ВЪПРОСИ
Р Е Ш И:

9.1. Изпраща предложения проект на Закон за изменение и допълнение на Закона за електронните съобщения на Комисия „Професионална квалификация, информационни технологии и статистика“ за изразяване на становище в срок до 28.03.2016 г., с оглед внасянето на законопроекта за разглеждане в заседание на Висшия съдебен съвет, насрочено за 31.03.2016 г.

10. ОТНОСНО: Писмо от Министерство на правосъдието относно Проект на план за действие за 2016 г. за изпълнение на препоръките от Доклада на Европейската комисия от м. януари 2016 г. в рамките на Механизма за сътрудничество и оценка.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение писмото от Министерство на правосъдието относно Проект на план за действие за 2016 г. за изпълнение на препоръките от Доклада на Европейската комисия от м. януари 2016 г. в рамките на Механизма за сътрудничество и оценка.

ПРЕДСЕДАТЕЛ
НА КОМИСИЯТА:		  /П/   
                          ЮЛИАНА КОЛЕВА